Document ID: 32008R0391

REGULAMENTUL (CE) NR. 391/2008 AL COMISIEI
din 30 aprilie 2008
de modificare a Regulamentului (CE) nr. 102/2007 de adoptare a specificațiilor modulului ad hoc din 2008 privind situația pe piața forței de muncă a emigranților și a descendenților direcți ai acestora
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), în special articolul 4 alineatul (2),
întrucât:
(1)
Din motive de fiabilitate și calitate a datelor ce ar trebui furnizate, anumite variabile descrise în anexa la Regulamentul (CE) nr. 102/2007 al Comsiei (2) trebuie să fie facultative pentru statele membre cu un eșantion mic în cazul migranților. Bulgaria și România se află în această situație, dar nu erau state membre atunci când acest regulament a fost propus spre adoptare.
(2)
Măsurile prevăzute de prezentul regulament sunt conforme cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Articolul 2 din Regulamentul (CE) nr. 102/2007 se înlocuiește cu următorul text:
„Articolul 2
Coloanele 213, 214, 215, 216, 217, 218 și 219 cuprinse în anexă sunt opționale pentru Bulgaria, Republica Cehă, Danemarca, Estonia, Letonia, Lituania, Ungaria, Malta, Polonia, România, Slovenia, Slovacia și Finlanda.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 aprilie 2008.

Labels: 12
0
9
19